अगर आपके कार्पेट पर लिपस्टिक के बड़े टुकड़े दिखें तो उन्हें किसी चम्मच या बिना धार वाले चाकू का प्रयोग करके हटा दें | ये कोशिश करें कि ये टुकड़े कार्पेट में और गहरे ना घुस सकें | लिपस्टिक के धब्बे कार्पेट के रेशों से चिकनाई (grease) के साथ जुड़ जाते हैं, इसलिए आपको किसी ऐसे क्लीनिंग प्रोडक्ट की जरूरत होगी जिसमें ग्रीज़ और ऑइल घुल सकें | ज्यादातर ड्राई क्लीनिंग फ्लूइड या ऐसे स्टेन रेमोवर जो हर तरह के धब्बों को हटाने के लिए प्रयोग में लाये जाते हैं, कार्पेट से लिपस्टिक हटाने के लिए प्रयोग में लाये जा सकते हैं, लेकिन ये क्लीनिंग प्रोडक्ट कार्पेट के रंग को फीका भी कर सकते हैं | इसलिए जिस भी क्लीनिंग प्रोडक्ट का आप प्रयोग करें, सबसे पहले उस क्लीनिंग प्रोडक्ट को कार्पेट के किसी छुपे हुए कोने में लगायें और लगा के 5 मिनट के लिए रहने दें | 5 मिनट के बाद किसी साफ़ कपड़े से उस क्लीनिंग प्रोडक्ट को अच्छी तरह सोंख के साफ़ कर दें | अगर कार्पेट का रंग बहुत ज्यादा फीका हो रहा हो तो आपको किसी बेहतर प्रोडक्ट का चयन करना चाहिए |  ड्राई क्लीनिंग फ्लूइड से कार्पेट का रंग फीका पड़ने की ज्यादा संभावना होती है |  अगर आपके पास कोई स्टेन रेमोवर या ड्राई क्लीनिंग फ्लूइड नहीं हो तो ऐल्टरनेट क्लीनिंग सौल्यूशन्स के विषय में सोंचें | इनके विषय में ज्यादा जानने के लिए वह सेक्शन देखें जिसमें ऐल्टरनेट क्लीनिंग सौल्यूशन्स और ऐसे होममेड मिश्रणों के बारे में बताया गया है जो आसानी से उपलब्ध हो सकते हैं और जिनका प्रयोग आप धब्बे हटाने के लिए कर सकती हैं | किसी साफ़ कपड़े या स्पंज पर क्लीनिंग प्रोडक्ट डालें | इस कपड़े या स्पंज को धब्बे के ऊपर बार-बार दबा कर लगायें, और अगर कपड़ा ज्यादा गन्दा हो जाए तो इस प्रक्रिया के लिए गंदे भाग की जगह आप कपड़े के किसी साफ़ भाग का प्रयोग करें | आपको कपड़े या स्पंज से कार्पेट को रगड़ना नहीं चाहिए क्योंकि ऐसा करने से लिपस्टिक कार्पेट के रेशों में अंदर तक जा सकती है या फ़ैल के कार्पेट के ज्यादा बड़े हिस्से को प्रभावित कर सकती है | ऐसा हो सकता है कि लिपस्टिक इसी चरण का अनुसरण करते समय साफ़ हो जाए | ऐसा होगा या नहीं यह क्लीनिंग प्रोडक्ट, लिपस्टिक, और धब्बा कितना गहरा और पुराना है इस बात पर निर्भर करता है |   वैकल्पिक तौर पर आप ऐसा भी कर सकती हैं कि सोंखने की प्रक्रिया से 5 मिनट पहले क्लीनिंग प्रोडक्ट को कार्पेट पर स्प्रे करें | ऐसा करना धब्बा हटाने के लिए ज्यादा असरदार तो है लेकिन ऐसा करने से कार्पेट का रंग फीका पड़ने का खतरा ज्यादा होता है | अगर धब्बा साफ़ हो जाए तो साल्वेंट के अवशेषों को हटाने के लिए बताये गए निर्देशों के लिए इस सेक्शन के अंतिम भाग में जाएँ | अगर धब्बा काफी हद तक साफ़ हो जाए तो कपड़े या स्पंज को धो के साफ़ कर लें और फिर उसी क्लीनिंग प्रोडक्ट को ज्यादा मात्रा में लेकर दोबारा धब्बे पर लगायें और सोंख के साफ़ करें | अगर क्लीनिंग प्रोडक्ट अच्छा काम कर रहा हो तो 2 से 3 प्रयास में ही धब्बा पूरी तरह साफ़ हो जाना चाहिए | वैसे अगर क्लीनिंग प्रोडक्ट का कोई खास असर होता हुआ ना दिखे तो ऐल्टरनेट क्लीनिंग सौल्यूशन्स मेथड में आपको उस प्रोडक्ट की जगह कोई दूसरा क्लीनिंग प्रोडक्ट आजमाना चाहिए | चाहे आपने जिस भी क्लीनिंग प्रोडक्ट का प्रयोग किया हो, जब आप धब्बा साफ़ करने की प्रक्रिया पूरी कर चुकी हों तो क्लीनिंग प्रोडक्ट के अवशेषों को धो के जरूर हटा दें क्योंकि ये अवशेष भी आपके कार्पेट के रेशों को प्रभावित कर सकते हैं, और कार्पेट का रंग फीका पड़ सकता है | थोड़ी मात्रा में लांड्री या डिश डिटर्जेंट को गर्म पानी में मिला लें और कार्पेट के जिस हिस्से से दाग साफ़ किया हो वहां पर इस घोल और एक साफ़, सफ़ेद कपड़े का प्रयोग करके अपने हाथों से कार्पेट को धो कर साफ़ कर दें | डिटर्जेंट की कितनी मात्रा का प्रयोग करना चाहिए यह इस बात पर निर्भर करेगा कि कितने धब्बे बाक़ी हैं | आप चाहें तो एक गिलास पानी में डिटर्जेंट के कुछ दाने डालकर इस घोल का प्रयोग कर सकती हैं | एक शक्तिशाली मिश्रण बनाने के लिए या अगर कार्पेट पर रगड़ने के लिए दानेदार पेस्ट बनाना हो तो आप 1/4 छोटा चम्मच डिटर्जेंट का प्रयोग करें |  सबसे पहले डिटर्जेंट की सामग्रियों को जांचें | ऐसे प्रोडक्ट जिनमें लानौलिन या ब्लीच हो उनका प्रयोग ना करें क्योंकि ये आपके कार्पेट को खराब कर सकते हैं | अगर आपको ठीक से कुछ समझ नहीं आ रहा हो तो प्रोडक्ट को कार्पेट के किसी छुपे हुए हिस्से पर जाँच कर देखें जैसे कि कार्पेट का कोई ऐसा कोना जो फर्नीचर के नीचे आ रहा हो | अगर आपके पास डिटर्जेंट नहीं हो तो अगले चरण पर जाएँ | कार्पेट को साफ, ठंडे पानी से धोएं और फिर साफ़, सूखे कपड़े से गीलापन अच्छी तरह सोख लें | ऐसा करने से डिटर्जेंट तो अच्छी तरह साफ़ हो ही जाएगा, इसके साथ-साथ क्लीनिंग प्रोडक्ट और जो धब्बे साफ़ किये गए उनके अवशेष भी साफ़ हो जायेंगे | अगर आखिरी बचे हुए अवशेष आसानी से साफ़ नहीं हो रहे हों तो आपको कई बार इन्हें सोंख के साफ़ करने की जरूरत पड़ेगी | वैकल्पिक तौर पर आप ये कर सकती हैं कि कुछ गीले पेपर टॉवल धब्बों की जगह पर रख दें और उनके ऊपर कोई भारी वस्तु रखके उनके सूखने की प्रतीक्षा करें |
Remove large pieces of lipstick. Test a cleaning product on a corner of your carpet. Blot with the cleaning product. Repeat if you are seeing good results. Hand wash the cleaning product and stain remnants. Rinse and dry the area.